《凭栏》
明代·刘荣嗣

高楼秋气正萧森，罢酒凭栏且独吟。
何处吹箫催暮雨，有人孤独倚荒林。
癖如米芾差存石，懒似嵇康并废琴。
早已投闲吾计得，入山何必更求深。

作者简介：（?—约1635）广平府曲周人，字敬仲，号简斋。万历四十四年进士，历官工部尚书。崇祯六年，总督河道，用门客之说创挽河之议，别凿新河，起宿迁至徐州，分黄河水以通漕运。八年，以河工无效被劾得罪，下狱死。有《半舫集》。